ที่ มท ๐๘๑๐.๒/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม 2564

เรื่อง การทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2564

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. ใบสมัครเข้ารับการทดสอบฯ จำนวน 1 ชุด

2. แผนที่ตั้งสถาบันการต่างประเทศฯ และคำแนะนำเพิ่มเติม จำนวน 1 ชุด

ด้วยกรมส่งเสริมการปกครองท้องถิ่นร่วมกับสถาบันการต่างประเทศเทวะวงศ์วโรปการ กระทรวงการต่างประเทศ กำหนดจัดการทดสอบวัดระดับความรู้ภาษาอังกฤษของกรมส่งเสริมการปกครองท้องถิ่น ประจำปี 2564 เพื่อจัดทำบัญชีรายชื่อผู้ผ่านเกณฑ์การทดสอบวัดระดับความรู้ภาษาอังกฤษ (ได้คะแนนเฉลี่ยร้อยละ 50 ขึ้นไป) สำหรับใช้ประกอบการพิจารณาคัดเลือกผู้สมัครรับทุนการศึกษา ฝึกอบรม และดูงาน ณ ต่างประเทศ (ยกเว้นทุนที่มอบผ่านสำนักงาน ก.พ.) ในวันอังคารที่ 25 พฤษภาคม 2564 เวลา 09.00 – 12.00 น. ณ สถาบันการต่างประเทศเทวะวงศ์วโรปการ ศูนย์ราชการเฉลิมพระเกียรติฯ เขตหลักสี่ กรุงเทพฯ

กรมส่งเสริมการปกครองท้องถิ่น จึงขอความร่วมมือจังหวัดแจ้งประชาสัมพันธ์การทดสอบ วัดระดับความรู้ภาษาอังกฤษดังกล่าวให้ข้าราชการสำนักงานส่งเสริมการปกครองท้องถิ่นจังหวัด และข้าราชการ/พนักงานส่วนท้องถิ่นภายในจังหวัดทราบ หากมีความประสงค์จะเข้ารับการทดสอบขอให้ดำเนินการ ดังนี้

1. จัดทำธนาณัติ จำนวน 300 บาท (สามร้อยบาทถ้วน) เพื่อเป็นค่าธรรมเนียมการสมัครสอบ โดยระบุให้จ่ายเงินผู้รับ ณ “ที่ทำการไปรษณีย์ดุสิต” ชื่อและที่อยู่ผู้รับเงิน “นายวิทย์ ประสมปลื้ม กรมส่งเสริมการปกครองท้องถิ่น ถนนนครราชสีมา เขตดุสิต กรุงเทพฯ 10300”

2. กรอกใบสมัครและแนบธนาณัติ ส่งถึง “ผู้อำนวยการกลุ่มงานวิชาการและวิจัยเพื่อการพัฒนาท้องถิ่น กรมส่งเสริมการปกครองท้องถิ่น ถนนนครราชสีมา เขตดุสิต กรุงเทพฯ 10300” ภายในวันศุกร์ที่ 30 เมษายน 2564 ทั้งนี้ สามารถดาวน์โหลดสิ่งที่ส่งมาด้วยและตัวอย่างข้อสอบวัดระดับความรู้ภาษาอังกฤษ (PLACEMENT TEST) ได้ที่ www.dla.go.th หัวข้อ “หนังสือราชการ” รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานวิชาการและวิจัยเพื่อการพัฒนาท้องถิ่น

ร.อสถ. ............................................

ผอ.กพส. .........................................

ผอ.กง.วถ. .......................................  
หน.กง..............................................  
จนท. ..............................................

โทร. ๐ ๒๒๔๑ ๙๐๐๐ ต่อ ๒๒๑4

โทรสาร ๐ ๒๒๔๓ ๑๘๑๒